[{"text_idx": "#000003", "text": "2022-2023 oedd ail flwyddyn gyflawni\u2019r Clwstwr Uwchraddio Cynaliadwy. Bu\u2019n flwyddyn heriol iawn i\u2019r sector bwyd a diod a ninnau newydd fod drwy bandemig Covid-19."}, {"text_idx": "#000004", "text": "Gwelsom gyfraddau chwyddiant yn dechrau codi, a\u2019r rhyfel yn Wcra\u0301in yn gwneud y sefyllfa\u2019n waeth. Mae llawer o fusnesau bwyd a diod wedi gorfod ymdopi a\u0302 chostau mewnbwn uwch ac amhosibl eu rhagweld, gan gynnwys costau ynni, llafur, pecynnu a chynhwysion allweddol, wrth geisio diwallu anghenion eu cwsmeriaid."}, {"text_idx": "#000005", "text": "Mae rhagfynegi a chyllidebu wedi mynd yn fwy fyth o her. Ac wrth i\u2019r argyfwng costau byw ddechrau brathu, mae pasio rhywfaint o\u2019r cynnydd mewn costau mewnbwn ymlaen i gwsmeriaid manwerthu a gwasanaethau bwyd wedi bod yn anodd."}, {"text_idx": "#000006", "text": "Dros y blynyddoedd diwethaf, un thema sydd wedi codi\u2019n gyson yn sector bwyd a diod Cymru yw\u2019r angen i fusnesau allu uwchraddio\u2019n gynaliadwy mewn ffordd sy\u2019n fforddiadwy ac yn ymarferol. Mae gweledigaeth a datganiad cenhadaeth y Clwstwr Uwchraddio Cynaliadwy yn hyrwyddo twf busnesau, ac mae\u2019n gyson a\u0302 strategaeth y sector, \u201cGweledigaeth ar gyfer y Diwydiant Bwyd a Diod o 2021 \u2013 Adeiladu ar ein llwyddiant\u201d, a lansiwyd gan Lesley Griffiths AS, y Gweinidog Materion Gwledig a Gogledd Cymru, a\u2019r Trefnydd yn 2021."}, {"text_idx": "#000007", "text": "Rydym yn falch o rannu adroddiad blynyddol cyntaf y Clwstwr Uwchraddio Cynaliadwy sy\u2019n disgrifio\u2019r prif weithgareddau a thema\u0302u yn y flwyddyn gyntaf o ddatblygiad y clwstwr. Rydym hefyd wedi cynnig rhai ystyriaethau polisi ar sail yr heriau penodol y mae aelodau\u2019r clwstwr yn eu hwynebu wrth geisio uwchraddio ar o\u0302l y blynyddoedd cythryblus diwethaf."}]